作者:張元幹
標題:風流子
內容:飛觀插雕粱。憑虛起、縹緲五雲鄉。對山滴翠嵐，兩眉濃黛，水分雙派，滿眼波光。曲欄幹外，汀煙輕冉冉，莎草細茫茫。無數釣舟，最宜煙雨，有如圖畫，渾似瀟湘。使君行樂處，秦箏弄哀怨，雲鬢分行。心醉一缸春色，滿座疑香。有天涯倦客，尊前回首，聽徹伊川，惱損柔腸。不似碧潭雙劍，猶解相將。